ky ru en en en en en en ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru hu ru ky ru ky ru ky ru ky ru xal ru ky ky ru ky ru uk ky bg tt ru ky ru ru ru ky ru ru ru ky ru kk en en en en en en en en en
"Кыргыз руху", 10.08.10 - 12-бет: •
Ахунбаев атындагы клиника-азыр өз атын да, затын да жоготуп коюу коркунучу алдында!
Бейшеналивдин дагы бир жасаган маанилүү иши - Иса Коноевич Ахунбаев жөнүндөгү балдарынын, айылдаштарынын, шакирттеринин, замандаштарынын эскерүүлөрүн, пациенттеринин ыраазычылыгын камтыган эки китеп жазып, аны да өз каражаты менен бастырып чыгарткан. Бул эскерүү китептердин бири кыргызча, экинчиси орусча. Кыргызчасынын аталышы "Легендага айланган Адам". Орусча китеби "И.К. Ахунбаев - легенда кыргызской хирургии", деп аталат. И.К.Ахунбаев түптөп кеткен клиниканын тарыхы жөнүндө Бейшеналиев дагы эки китепти кыргыз жана орус тилдеринде чыгарган.
Алымкадыр Сабирдинович И. Коноевичтин 100 жылдыгына карата дагы бир чоң демилге көтөрүп, медакадемияга анын ысмын ыйгаруу жөнүндөгү маселени жалпы коомчулуктун алдына койду. Бул маселе буга чейин далай ирет көтөрүлсө да, оң чечилбей келген. Ошондуктан жогоруда айтылган эскерүү жыйнактарын чыгаруу иштеринин баарын И.К.Ахунбаевдин 100 жылдыгына байланыштырып, атайын радио-телеберүүлөрүн уюштуруп, элдин жалпы коомчулуктун көңүлүн, ушул чечилбей келген маселеге, Иса Коноевичтин ысмын, өзү негиздеген жогорку окуу жайына ыйгаруу жөнүндөгү маселеге бурдуруп, ушул чоң ишти чечүү үчүн эбегейсиз көп иштерди жасады. Анын аракети текке кеткен жок. Бүткүл элдин колдоосу астында, президент 2008-жылдын 25-сентябрында Кыргыз мамлекеттик медицина академиясына И. Коноевичтин атын ыйгаруу тууралуу указга кол койду. Ошентип профессор Бейшеналиевдин улуу хирург И. К. Ахунбаевдин илимий мурастарын, жасаган иштерин унутулгус кылып келечекке калтыруу боюнча эбегейсиз чоң, баа жеткис көп иштерди жасай жана чече алды.
Ал эми Саламаттыкты сактоо министрлиги ушунун баарын көрүп туруп, Бейшеналиевдин эмгегин баалай албай, профессор Х.Бебезовду башка жакта (КРСУ) иштеп жаткандыгына карабастан, Ахунбаев клиникасына координатор жетекчи кылып дайындап коёт да, бирок ал нааразычылыктарды күчөтүүдөн башка эч натыйжа бере алган жок. Ошол себептен Улуттук госпиталдын башкы дарыгери М.Нуралиев бул ишти өз колуна алып, клиниканын координатору кылып, өзүнүн орунбасарын дайындап, абдан туура иш жасады.
Зарифьян мырза Бейшеналиевди фантазер адам, ал бир нерсени дайыма күчөтүп, бурмалап, апыртып көрсөтөт деп да жаманатты кылгысы келет. Анын айтуусу боюнча Ахунбаев клиникасында 60-70-жылдарда бардыгы 1000ге жакын студенттер келип окушар эле. Бирок, ал кезде "батышпай кеттик" деп эч кимге айтчу эмес. Азыр бул клиникага келип окуган студенттердин саны Зарифьяндын эсеби боюнча, медакадемияныкы - 651, КРСУнуку - 458, МУКтуку - 156. Булардын баарын кошуп эсептесек, студенттердин саны мурдагыдай - советтик мезгилдегиден айырма жокко эсе. Бирок, бул жерде Зарифьян мырзага айтарыбыз: Өткөн кезде бул клиникада бир эле жогорку жайынын студенттери окушчу, азыр ар башка өлкөлөр ачкан жогорку окуу жайынын студенттери окуп жатышат. Демек, мында окуган студенттердин саны дээрлик бирдей болгону менен, иш жагынан иштин кызыкчылыгы боюнча биримдик жок, тескерисинче, нааразычылыктар көп. Ошентип бул жерде бир нерсени бурмалоо, апыртып көрсөтүү Бейшеналиев тараптан эмес, Зарифьян мырза сиз тараптан болуп жатат деп айтсак болот.
Медициналык жогорку окуу жайларынын жогоркудай болуп тартипсиз жайгаштырылышы андагы пикир келишпестиктер, чыр-чатактар, булардын баары президент Акаевдин режиминин убагындагы туура эмес жүргүзүлгөн, ката саясаттын натыйжасы болуп саналат. Анын натыйжасында медакадемиянын Ахунбаев клиникасында жайгашкан "Жалпы хирургия" кафедрасынын иштөө шарты, жогоруда айткандай өтө начарлап, студенттер талаптагыдай деңгээлде билим ала албай жатышат. Ошол себептен профессор А.Бейшеналиев: "Минтип олтурсак алдыдагы 5-10 жылдын ичинде эле сапаттуу кадрларды даярдоо биз үчүн күмөндүү иш болуп калат", деп бекер эле айтпаса керек деп ойлойбуз.
Студенттердин билим деңгээлин жогорулатуу үчүн айрыкча Жалпы хирургия кафедрасыныңда бир гана жол бар эле. Ал үчүн барыдан мурда Ахунбаев атындагы клиниканын мурдагы абалын калыбына келтирип, андагы Жалпы хирургия кафедрасынын иштөө шартын жакшыртыш керек эле. Бул маселе 29-январда КММАнын Окумуштуулар кеңешинин жыйынында атайын талкуулап, анда: "Ахунбаев атындагы клиника алгачкы кезден баштап эле Кыргыз медициналык академиясынын Жалпы хирургия кафедрасынын базасы болгон, аны кайрадан калыбына келтириш керек. Кыргыз-Славян университетинин жана Кыргыз эл аралык университетинин Медициналык факультеттерин жана кафедраларын шаардагы башка клиникаларга бөлүштүрүп жайгаштуруу керек деген чечим кабыл алынат. Бул маселени медакадемияда иштеген академиктер, профессорлор ж.б. окумуштуулардын бары чыгып сүйлөп колдоого алышат. Мына академик Мамбет Мамакеев да чыгып сүйлөп: "кечээ эле ачылган Кыргыз-Славян университетинин окутуучу-профессорлору клиниканы басып алып, каалагандай башкарып жатат…
Жаңы ачылган университттерге бастырып коюп "жамандын коногу билет" болбойлу". Биз баарыбыз чогулуп клиниканы сактап калбасак, улуу устат Ахунбаевдин, анын урпактарынын алдында уят болуп калабыз"- деген эле.
Белгилүү хирургдун сөзү Зарифьян мырзага жакпай, ага бычак менен жүрөккө сайгандай тийсе керек. Анын да "глубину душу расторгало меня его выступление" деген канча сөзү ошендон болсо керек. Ошон үчүн ал анны: "небезизвестный генерал от хирургии", воинственный хирург" - деп какшыктап, Мамакеевдин кыргызмедакадемиясына Ахунбаевдин ысмын берүүгө 33 жыл тоскоолдук кылган тарыхынан бери козгоп, эми ал оңой эле улуу окумуштуунун жактаган киши болуп көрүнгүсү келип жатат деп, Зарифьян мырза Мамакеевди бүткүл эл алдына маскаралоого да аракет жасады. Ахунбаевдин ысмын коюуга Мамакеевдин көп жыл бою каршы болгон-болбогону жөнүндө биз эч нерсе айта албайбыз, бирок анын клиниканы Кыргыз-Славян университетинин профессор-окутуучуларынын басып алгандыгы жөнүндө айткан сөзүнө белгилүү даражада негиз бар деп ойлойбуз!
Жогоруда биз Зарифьян мырзанын бир нерсени жөнөкөй арифметика менен далилдегенди жакшы көрөөрүн көрдүк. Биз да ошол жөнөкөй арифметиканы колдонуп көрөлү. Азыркы кезде Ахунбаев атындагы клиникада бардыгы 6 кафедранын жамааты жайгаштырылган: Кыргызмедакадемиясыныкы - 1 (Жалпы хирургия кафедрасы), КРСУнун медицина факультетиники - 3, МУКтун медицина факультетиники - 1, КГМИ ПКныкы - 1. Ошентип улуу хирургдун клиникасында шаардагы баардык медициналык окуу жайларынын кызматкерлери иштейт, анын 80 пайызы Кыргыз-Славян университетинде иштегендер. Профессор Бебезов башкарган кафедранын бардык кызматкердеринин клиникада палаталары бар. Ал эми Жалпы хирургия кафедрасынын кызматкерлеринде бир да палата жок. Демек, Ахунбаев атындагы клиниканы Кыргыз-Славян университети эчак эле басып алганы көрүнүп турбайбы. Ошентип Ахунбаев клиникасы азыр өз атын да, затын да жоготуп коюу коркунучу алдында турат.
Прфессор Бейшеналиевдин жана көпчүлүк окумуштуулардын Ахунбаев атындагы клиниканы мурдагы калыбына келтирүү үчүн жасаган иштери Саламаттыкты сактоо министрлиги тарабынан колдоого алынган жок. Эгер андай болбосо профессор Х.Бебезов Ахунбаев клиникасына координатор жетекчи болуп дайындалбайт эле да. Ушундан пайдаланып Зарифьян мырза Бейшеналиев менен Бебезовду бири-бири менен кайраштырып, Бейшеналиев эч убакта Бебезовго тең келип иштей албайт деп кемсинтүүгө аракеттенгенин да айтсак болот. "Кто мешал Бейшеналиеву лично достичь, таких хирургических и организаторских высот чтобы выбор Минздрава пал на его кандитатуру, а не на другого специалиста",- дейт Зарифьян мырза.
Андан ары ал, жогортон болгон колдоолорго таянып, жанынын бардыгынча өзүн жана берки досторун актап: "уурусу күчтүү болсо, ээсин доого жыгат"- дегендей, Зарифьян мырза, Ахунбаев атындагы клиникадагы чыр-чатактардын келип чыгышына баарыдан мурда, профессор Бейшеналиев айыптуу деп эсептейт. ""Если бы сегодня, в новую, весьма сумбурную эпоху у руля этой больницы и кафедры стоял Иса Коенович, никогда никакой сыр-бор бы не возник"- дейт, Зарифьян мырза Бейшеналиевди айыптап. Туура, Ахунбаев турганда, анда бул жакка эч ким, эч качан даап келмек эмес. Иштин кызыкчылыгын ойлоп, улуу хирург да булл жакка эч кимди жолотмок эмес. Азыр болсо, эч кимди тоготпой клиниканы ээлеп алып, жөн иштебей, сыр көрсөтүп жаткандар толуп алган.
Ахунбаев атындагы клиника, чындыгында катардагы жөнөкөй клиникалардын бири эмес, ал билген кишиге, Республикалык маанидеги, жогоруда белгилеп кеткендей, бир кезде Бүткүл Союзга атагы чыккан клиника. Азыр бул клиникада, чет өлкөлөр тарабынан ачылган университеттердин медициналык факультеттеринин кафедралары толуп алып, мында иштөө, дарыгерлерди даярдоо барган сайын кыйын болуп жаткандыктан, профессор Бейшеналиев "Аалам" газетасына (04.02.2010) интервью берип жатып: "Ахунбаев клиникасы биринчи кезекте кыргыз эллине кызмат кылышы керек"- деп айтууга аргасыз болгон. Бирок - биздин оюбузча чындыкты айткан!
Профессор Бейшеналиевдин бул сөзүн Зарифьян мырза адатынча бурмалап, ага "жарма-патриот", "улутчул" ярлыктарды жабыштырууда. Анын сөзүн бурмалап Зарифьян мырзага окшоп удургутпай тура түшүнсөк, анда эч кандай "жарма-патриоттук", "улутчулдук" тенденциясы жок! Анткени, Бейшеналиев: "Ахунбаев клиникасы "жалгыз гана кыргыз элине" кызмат кылыш керек" (Клиника Ахунбаева должна служить "только кыргызскому народу") деп айткан жок да.
Бул жерде Зарифьян мырзага айтарыбыз коомдо: "улутчул" деген түшүнүктөн башка "улуттук кызыкчылык" деген таза идея, түшүнүк бар экендигин айтып, аларды чаташтырып жөөлүбөгө чакырар элем. Анткени Бейшеналиевдин сөзүндө "улутчулдук" тенденция эмес, "улуттук кызыкчылык" идеясы чагылдырылган.
Илгерки советтик доордо, Коммунисттик идеология үстөмдүк кылып турган учурда, кокустан бирөө Бейшеналиевдикиндей сөз айткан болсо ал балким "улутчул" деп катуу айыпталмак, мүмкүн соттолуп да кетмек.
Ал эми азыркы доордо суверендүү демократиялык - "сөз эркиндиги", "адам укугу сакталат" деген мамлекетте газетаны пайдаланып, Бейшеналивге каршы кампания ачып, аны "улутчул" деп айыптоо өтө түшүнүксүз нерсе, бирок ошондой болсо да жогоруда айтылгандай өтө кооптуу жана коркунучтуу көрүнүш болуп саналат (анткени айрым жерлерде Бейшеналиевге каршы чогулушда, айыптот да болуп жаткандай).
Жакында эле көпчүлүк белгилүү Россиялык саясатчы В.Жириновскийдин: "Кыргызстандын мамлекетин жоюш керек, анны Россия Федерациясынын Орто Азиядагы округуна айлантып, Россияга кошуп алуу керек!" деген сөзүн бүткүл дүйнө укту.
Анын сөзүндө "улутчулдук!" гана эмес, ачык "шовинисттик!", "эски колониялык!" саясаттын духу бар экендиги көрүнүп турат! Бирок анны Россияда, Госдумада эч ким сындап айыптаган жок! Ойлоп көрөлүчү: "славяндык саясатчы" Зарифьяндын Ахунбаев клиникасын КРСУнун базасына айландыруу аменен Жириновскийдин "шовинисттик!" идеясынын ортосунда айырма барбы?! Албетте мында эч кандай айырма жокко деп ойлойбуз?
Мында дагы бир таң каларлык нерсе: профессор Бейшеналиев жогорку бийлик органдарына "Вечерний Бишкек" газетасы аркылуу эмес, "Кыргыз Туусу" газетасы аркылуу кайралган. Ошон үчүн Ахунбаев клиникасы жөнүндөгү маселеге эмне үчүн, "Вечерканын" аралашып, кийлигишип калгандыгы таптакыр түшүнүксүз калууда? Мейли "Вечерка" деле бул маселеге кийлигишсин, бирок мындагы таң каларлык жана өтө өкүнүчтүү нерсе: газетанын башкы редакторунун орун басары Нина Ничипоровнанын позициясы. Ал сабаттуу журналист катары талашып-тартышып жаткандардын эч кимисине жан тартпай калыс позицияда болуш керек эле. Бирок ал киши эмнегедир Кыргыз-Славян университенинин медицина факультетинин деканы профессор Анес Зарефьянды баардык жагынан, бирок негизсиз колдогондугу - мына ушул нерсе бизди өтө таң калтырат жана өкүнтөт! Анын газета үчүн даярдалган материалдары: "Диагноз: Клиника имени Ахунбаева живет на нервах: Распри медицинских кланов"- деген чоң тамганын астында жарыялангандыктан, клиникадагы абал терең изилденген экен, андагы чыр-чатактын себептери толук ачылып, ага туура баа берилген экен деген ойго келесиң. Бирок, ал макала атайы эле Зарифьянды колдоо үчүн, профессор Бейшеналиевге каршы "клинический диагноз" коюлуп жарыялангандыктан биз эми түшүнүп отурабыз. Ошол эле учурда макала андан ары: "Экстремальная хирургия, или Кого и почему профессор Бейшеналиев без ножа готов зарезать"- деген агрессивдүү сөздөр менен коштолуп турганы да көп нерсени айтып, Нина Васильеванын кандай позицияда тургандыгын көрсөтүп турат.
Зарифьян мырза жана анын достору Бейшеналиевге каршы деги эмне деген кур жалааларды жабыштырышпайт. Алар айласы кетип: "Бейшеналиев, Кыргыз-Славян университетинде иштегендердин баарын "бөлөксүңөр", "жатсыңар" (чужаки) деп эсептеп, аларды, айрыкча өзүнүн конкуренти Бебезовду Ахунбаев клиникасынан сүрүп чыккысы келип жатат"- деп Бейшеналиевге жабышууда. Бул жерде айта турган нерсе, биринчиден, Бебезов Бейшеналиевдин конкуренти эмес, анткени ал экөө эки башка жерде иштейт. Экинчиден, Бейшеналиев эч качан славяндыктарды "бөлөксүңөр", "жатсыңар" (чужаки) деп кодулаган эмес. Ал Зарифьян мырзанын гана өз адаты боюнча, КРСУну башка клиникага которуу жөнүндөгү маселени удургутуп, "передёргивать" эткен жалган сөзүнөн пайда болгон жала. Бул Зарифьян мырзанын: "Если верить утвердениям Бейшеналиева, … Знаменитая клиника оккупирована массой "чужородных" медицинских учебных заведений, в первых рядах которых стоит, конечно же КРСУ"- деген сөзүнөн ачык көрүнүп турат. Нина Васильевна болсо, Зарифьяндын бул сөзүн: "… может быть именно "чужаки" имеют полное право называть себя Ахунбаевцами, поскольку большинство из них его ученики, более того среди них даже его дочь"- деп ого бетер күчөткөнүнө ого бетер таң каласың, өкүнөсүң! Туура, алардын көпчүлүгү Ахунбаевдин окуучулары, ошон үчүн, алар өзүлөрүн ахунбаевчилербиз деп айта алышат. Бирок, алардын Ахунбаев атындагы клиниканы талашууга, ага ээ болууга алардын юридикалык турсун, моралдык да акысы жок! Анткени, алар башка университете (КРСУ) иштеп жатышат. Ахунбаев клиникасын алар алда качан таштап кетишкен.
Нина Васильевна, сиз журналист катары көп нерселерди сабаттуу талдай аласыз. Бирок, сиз ыгы жок эле, Зарифьяндыктарды колдой берем деп, кээ бир элементардык юридикалык-укуктук нормаларды чаташтырып жатканыңызга мен өтө таң калам жана өкүнөм!
Албетте Кыргыз-Славян университети Кыргызстан менен Россиянын өкмөттөрүнүн ортосунда түзүлгөн келишимдин негизинде ачылган. Бул Акаевдин режиминин убагында болгон окуя. Ал кезде Кыргызстан 50гө жакын жогорку окуу жайлары ачылып, азыр алардын 14тү жабылып калды. Ошол мезгилде бизде медицина кадрлары жетишпей жаткансып, Бишкек шаарындагы эң ири жогорку окуу жайы - Кыргыз Мамлекеттик Медицина Академияся ийгиликтүү иштеп жатканына карабастан, Бишкекте ачылган чет өлкөлүк университеттердин ар биринде медициналык факультеттер да пайда болот. Бул өтө таң каларлык, түздөн-түз Кыргыз мамлекетинин улуттук кызыкчылыгына карама-каршы келген ката саясаттын натыйжасы болуп саналат. Эгер андай болбосо жогоруда айтылды го, Ахунбаев атындагы клиникадагы конфликтүү кырдаал, чыр-чатактар кандайча пайда болуп, кандайча чыгып жатат?!
Мына ушул себептен, профессор А.Бейшеналиев Ахунбаев атындагы клинкага бир кезде тура эмес жайгаштырылып калган Кыргыз-Славян университетинин (КРСУнун) жана Кыргыз эл аралык университетинин (МУКтун) медицианалык факультеттерин жана кафедраларын шаардагы башка клиникаларга которуп жайгаштыруу жөнүндө туура маселе козгоп, эчак эле жогорку бийлик органдарына кайрылган. Бул меселени медакадемиянын баардык окумуштуулары колдоого алган. Бирок, ал ушул убакка чейин чечилбей келе жатат. Эми ушул Убактылуу Өкмөт, өзгөчө, Сиз Роза Отунбаева, көбүрөөк көңүл буруп, анны көп кечиктирбей туура чечип берет го деп ойлойбуз!
Нуриддин Исаев, философия илимдеринин кандидаты, доцент, эмгек ардагери.
"Бакиевчилер Акүйдүн эшигин ачык коюп, басып алды дешсе, азыркы бийлик...
Сөз, урматтуу мекендештер, Урмат Барыктабасов жөнүндө. Дүйнө жүзүндөгү далай элдердин жашоо турмушун изилдеп, көптү көрүп, көптү билгендик, дүйнөлүк китеп дүйнөсүн көп окугандык, өзүн өзү кайрап бүлөп, денсоолугуна карамдуулук, мекенчилдик, кайрымдуулук, эл кызматына жарамдуулук жагынан Урмат Барыктабасовдун ким экендигине мисал катары биз билген фактыларды калайык-калкка угуза айтып коюш учурдагы зарылчылык болуп тургандыктан улам айталы дегенибиз:
- 2005-жылы эрте жазда жерин айдатууга, үрөн сатып алууга акча каражат жагынан кыйналып тургандарга дээрлик үстөк пайызы жок кредит таратып, кийинчирээк ошол 280 миллион сомун биротоло кечип салды.
- Кыргыз мектептеринде кыргыз тилиндеги окуу китептери бир класста бир китепке чейинки абалдан чыга албай жаткандыгына жаны ачып, нечен миллиондогон акча каражатын жумшап, мектеп окуучуларын китеп менен камсыздады, акысыз таратылды.
- Кээ бир жазуучулардын каражаты жоктуктун айынан кол жазма боюнча жаткан эмгектерин каржылады.
- 10 миң долларга алтын жалатылган саксофон сатып берди, талантка таазим кылып.
- Жалпы кыргыз элинин, кыргыз мамлекетинин келечегин көздөп өлкөбүздүн абалынын бардык жактарын камтууга алган экономикалык программа иштеп чыгып талкууга койду, сунуштады.
- Ошол 2005-жылы президенттикке талапкерлиги коюлган алтоонун мамлекеттик тил сынагы учурунда Барыктабасовго Бакиев да, башкалары да теңкелмек түгүл чендей албагандыгын түз эфир аркылуу бүт кыргыз эли көрдү.
- Бакиев жана бакиевчилер: Барыктабасов Казакстандын жараны экен деген айла-амалды баштап, Борбордук шайлоо комиссиясынын бир катар мүчөлөрүнүн каршы чыкканына карабай президенттикке талапкерлигин алып таштоо чечимин чыгарттырышты. Нечен миңдеген эл нааразылык билдирип, өкмөттүк аянттын четине чогулду. Дарбазаны, жолду атайы ачык коюп, элди козутуп Ак үйгө алып кирип, мамлекеттик төңкөрүш жасоого аракет деп жасалма күнөө тагылды. Биротоло жок кылууга атайын тапшырма берилгендигине кабардар болгон соң, Урмат Барыктабасовго өлкөдөн чыгып кетүүдөн башка арга калбады.
- Беш жыл чет өлкөлөрдө жүрдү. Иштеп жүрдү, дүйнөдөгү абалды, өлкөбүздүн келечегин, өнүгүү жолдорун изилдеп жүрдү. "Кыргызстан элине Кайрылуу", "Тарыхий бир бүтүндүктүн тагдырлашымын", "Дил маек: суроо-жооптор", "Келечегиң-биримдикте, кыргызым" деп бир нече китеп жазды. "Элге жек көрүмчү болуп бүттүң, аман-сооңдо кетип эле калсаңчы" деп президент Бакиевге Ачык кат жолдоду. Ондогон макалалары, суроо-жооптору кыргыз жана орус тилдеринде гезит беттеринде жарыяланды. Бардыгында кыргыз келечеги, Кыргызстан келечеги, өлкөбүздүн өнүгүү мүмкүндүктөрү айтылды. Мунун баарын жүздөгөн миң адамдар окудуңуздар. Түшүнгүсү келгендер түшүнгөн чыгар. Унчукпай ичтен кайрып жүрө берчү заман эмес азыр, айтыңыздар пикириңиздерди.
- Бир ай мурда, жаңыдан жазылган чөнтөк китепче болуп басмадан чыгарылган Программасы да далайыбыздын колубузда турат. Экономика, билим, өндүрүш, маданият, саламаттык сактоо жана башка жактардан канткенде жана кантип өнүгүү жолуна чыга алабыз? Баары айтылган.
- Чын-чынына келгенде 5-август күнү Урмат Барыктабасовдун кыргыз элинин, кыргыз мамлекетинин, Атамекенибиздин жылдызы жанып, жаңылансак, тазалансак, өнүккөн өлкөлөрдүн катарына кошулсак деген аруу тилек максаттары кордолду. Курултайга катышабыз деп Ысык-Көл жана Нарын облустарынан эл өкүлдөрү эмес, жоо каптап келаткансып, тик учак, танка, миңдеген куралчандар менен алдын тосуп, курал колдонуп, иттерге талатып, атайылап жалаа уюштуруп, элди, Урмат Барыктабасовду жаманаттылоо аракеттерин жасагандардын жүзүн мезгил жана фактылар акыры ашкерелейт деген ишенимдебиз.
- 14-май күнү "Келечегиң-биримдикте, кыргызым" деген китепче кайталап экинчи ирет басып чыгарылып аткан басмаканага Мамлекеттик улуттук коопсуздук кеңешинин, прокуратуранын, Ички иштер министрлигинин жүздөн ашык куралчандары каптап кирип барып, мынакей Барыктабасовдун жашыруун басмаканасын таптык, элди козголоңго үндөп, мына бул китепти чыгарып атыптыр деп тасмага тарттырып, теледен бүт элге жар салып, жалаа жасашты. Ушунчалык абийирсиздикке дити барган бу, эмне болгон адамдар деп, басмакананын ээсинин айткандарын гезиттен окудук ко. Чынында эле булардын көздөгөнү эмне экендиги түшүнүксүз. Китепте Бакиев, бакиевдик бийлик ашкереленген. Элибиздин келечеги өзөк күч өзүбүздө деп ички мүмкүнчүлүктөр айтылган.
- Урмат чет өлкөдө жүргөн жеринен Бишкекке менчик учак менен келмекчи болду эле, ага уруксат беришпей канча убарага салышты. Миңдеген эл көтөрүлүп чыкканда гана мүмкүндүк берилди.
- Барыктабасов Казакстан тараптан эларалык изделүүдө, келери менен өткөрүп беребиз дешти, алар болсо биздин эч кандай дообуз жок, деп расмий билдиришти.
- Кайда жүрсө да кадырланып, казак элинде өлкө деңгээлиндеги чоң жоопкерчиликтүү жетекчилик кызматтарга арзыган, алыскы чет өлкөлөрдө миллионер ишкерлер арасында иш билги инсан катары урмат сыйга татыган Урмат Барыктабасовго өз мекенинде кыр көрсөтүп, кыянатчылык жасалып аткандыгын кандай деп түшүнөбүз? Кыргыз элинин кызыкчылыгына ылайык келеби, ушунун өзү?
- 14- сентябрда 47 жашка толот. Күлүк күнүндө, тулпар тушунда. Элине иштей турган убагы. Дүйнөлүк тажрыйбага ээ болгондугунун үзүрү элине тийе турган убагы. Кимдин ким экендигин акыры тарых тастыктайт.
- Ээн талаада мамлекеттик төңкөрүш жасоо аракети деген акылга сыйбаган доо менен камакка алынгандар бошотулуп, коомубуздун ызы-чуу абалдан тазаланышын - тарыхий зарылчылык деп эсептейбиз.
Урматтуу Роза Исаковна! Сиз тараптан даанышмандык кадамга кыргыз коомчулугу өтө муктаж.
Миңдеген адамдардын колу коюлган.
кыргыз тилиндеги гезит "Кыргыз руху"
email • архив • редакция
Көзгө көрүнүүчү боёк колдонулсун
Уюштуруучулар, талапкерлер, байкоочулар, чагылдыруучулар
Мамлекеттик каттоо кызматынын төрагасы Алмамбет Шыкмаматов:
"Паракор жазасын албаса коррупция токтобойт"
"Үрп-адатын, каада-салтын сыйлаган адам улутчул"
Парламенттик шайлоого катышуучу талапкерлерге - алардын партияларына маданият тармагынан сунуш
Ахунбаев атындагы клиника-азыр өз атын да, затын да жоготуп коюу коркунучу алдында!
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0910_12.htm on line 76
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0910_12.htm on line 76
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/rukh/10/0910_12.htm on line 76
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0910_12.htm on line 76
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0910_12.htm on line 76
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/rukh/10/0910_12.htm on line 76
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0910_12.htm on line 76
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0910_12.htm on line 76
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/rukh/10/0910_12.htm on line 76